### Beslutning

Tina Jørgensen, Joakim Nissen og Magnus Kjær kunne tiltræde indstillingen i overensstemmelse med Magistratens anbefaling.

 Rune Thorsen og Jens Mathiesen tog forbehold med henblik på en nærmere drøftelse i byrådsgruppen.

 Filippa Kristoffersen og Peder Larsen var forhindrede i at deltage i udvalgets behandling af sagen.

Påbud til [adresse] og [adresse] efter Vandforsyningslovens § 48 om at deltage i det eksisterende vandforsyningssamarbejde i foreningen Vandplanudvalget i [adresse] (VPU).

### Resumé

En væsentlig del af beskyttelsen af grundvandet i [adresse] sker ved, at vandforsyningerne gennemfører og finansierer opgaverne. En effektiv grundvandsbeskyttelse med optimal anvendelse af vandforsyningernes og dermed forbrugernes økonomiske ressourcer, kan kun ske i et velfungerende vandsamarbejde, hvor alle vandforsyninger deltager.

 I [adresse] er der i alt 28 private og kommunale vandforsyninger, hvoraf det kommunalt ejede Aarhus Vand står for den største del med ca. 85 % af vandmængden. Vandforsyningerne har organiseret sig i VandPlanUdvalget (VPU), som er en frivillig sammenslutning af vandforsyningerne i [adresse]. VPU har eksisteret i mere end 15 år og ændrede i 2015 vedtægterne med henblik på øget fokus på beskyttelse af grundvandet.

 To vandforsyninger, [adresse] og [adresse], har meldt sig ud af VPU. De to vandforsyninger har tilkendegivet, at de gerne vil samarbejde, men at de ikke er tilfredse med vedtægterne i VPU.

 De tilbageværende vandforsyninger i VPU er enige om, at vandforsyningernes opgaver med især grundvandsbeskyttelse kun kan løftes i et fællesskab mellem vandforsyningerne og de har anmodet om, at de to vandværker bliver pålagt at deltage i VPU. Vandforsyningslovens § 48 giver mulighed for, at kommunen kan meddele påbud til vandforsyninger om at deltage i et samarbejde om blandt andet beskyttelse af grundvandet.

 Teknik og Miljø vurderer, at det er nødvendigt at meddele Hasselager-Kolt Vandværk og [adresse] påbud om samarbejde om grundvandsbeskyttelse, jf. vandforsyningslovens § 48, på de vilkår, som allerede gælder for VPU.

### Indstilling

At 1) [adresse] meddeler påbud til [adresse] og [adresse] efter Vandforsyningslovens § 48 om at deltage i det eksisterende vandforsyningssamarbejde i foreningen Vandplanudvalget i [adresse] (VPU) og på de vilkår, som er fastlagt i de gældende vedtægter for VPU.

### Sagens forløb

17-05-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-05-2017 Magistraten
Fremsendes til [adresse] Byråd med bemærkning, at Magistraten i mødet den 22. maj 2017 anbefaler, at byrådet tiltræder Magistratsafdelingen for Teknik og Miljøs indstilling af 4. maj 2017.

 Zehnia Jensen tog forbehold. Ib Holm kan ikke tilslutte sig tvunget medlemskab af VPU.

 Borgmester Lasse Kristoffersen og Filippa Kristoffersen var forhindret i at deltage i sagens behandling.

 07-06-2017 [adresse]
Fremsendes til Teknisk Udvalg til behandling i henhold til beslutning i byrådets møde den 7. juni 2017.
 18-09-2017 Teknisk Udvalg
Tina Jørgensen, Joakim Nissen og Magnus Kjær kunne tiltræde indstillingen i overensstemmelse med Magistratens anbefaling.

 Rune Thorsen og Jens Mathiesen tog forbehold med henblik på en nærmere drøftelse i byrådsgruppen.

 Filippa Kristoffersen og Peder Larsen var forhindrede i at deltage i udvalgets behandling af sagen.
 27-09-2017 [adresse]
Beslutning ikke frigivet